Togene er netop blevet taget ud af drift på grund af bremsefejl, og det påvirker hele landets togtrafik. - IC4-togene har været et mareridt, som staten ikke har kunnet gøre noget ved. Selv om staten officielt er eneaktionær i DSB, så har regeringen og politikerne ikke nogen reel indflydelse på, hvordan DSB skalter og valter med pengene. IC4 er endnu et eksempel på, at DSB ikke magter opgaven, siger Kim Christiansen. I første omgang mener Kim Christiansen, at der må findes alternativt materiel til de fejlramte IC4-tog. Han peger på at Israel har 46 brugte IC3 tog stående, som de gerne vil have solgt. - Jeg er nok nået dertil, hvor jeg vil sætte spørgsmålstegn ved, om vi skal bruge flere penge på de her tog, eller om skal vi finde en anden løsning. DSB kan ikke blive ved med at sparke sagen om IC4-togene til hjørne den ene gang efter den anden, siger Kim Christiansen.

Opsummering:
Trafikordfører for Dansk Folkeparti, nordjyske Kim Christiansen, har mistet tålmodigheden med DSB og de skandaleramte IC4-tog og foreslår, at DSB igen bliver en styrelse under staten.